ສປຊ ​ສະເໜີຊື່ ພວກຜູ້ນໍາ​ຊີ​ເຣຍ ທີ່ອາດ​ພົວພັນ ໃນການກໍ່ອາດຊະຍາກໍາ ຕ້ານມະນຸດຊາດ (ເບິ່ງສະໄລດ໌ກັບວີດີໂອ)
ຄະນະ​ກໍາມາທິການ​ນີ້ຍັງກ່າວ​ອີກ​ວ່າ ພວກ​ຕົນ​ມີ​ຫຼັກຖານ​ ຂອງ​ການກະທໍາ ​ທີ່​​ເປັນ​ການລ່ວງ​ລະ​ເມີດ​ ໂດຍ​ກໍາ​ລັງ​ຝ່າຍ​ຄ້ານ​ນັ້ນ​ນໍາ.
ພວກນັກເຄຶ່ອນໄຫວດ້ານສິດທິມະນຸດກ່າວວ່າ ກໍາລັງທະຫານຂອງຝ່າຍລັດຖະບານໄດ້ ລະດົມຍິງຄືນໃໝ່ໃສ່ທີ່ໝັ້ນຂອງຝ່າຍຄ້ານທີ່ເມືອງ Hom ຢ່າງໜັກໜ່ວງ ໃນຂະນະທີ່ຄະ ນະກໍາມາທິການອົງການສະຫະປະຊາຊາດຊຸດນຶ່ງກ່າວວ່າມີຫຼັກຖານທີ່ສະແດງໃຫ້ເຫັນ ວ່າ ພວກຜູ້ນໍາຊີເຣຍທີ່ຢູ່ໃນ ລະດັບສູງສຸດຂອງປະເທດນັ້ນ ແມ່ນຮັບຜິດຊອບຕໍ່ການກໍ່ ອາດຊະຍາກໍາ ຕໍ່ຕ້ານມະນຸດຊາດ ຄະນະກໍາມາທິການອິດສະຫຼະຂອງອົງການສະຫະປະຊາຊາດກ່າວເມື່ອວັນພະຫັດມື້ນີ້ວ່າ ວ່າພວກຕົນໄດ້ນໍາສະເໜີລາຍງານສະບັບນຶ່ງ ຕໍ່ຂ້າຫຼວງໃຫຍ່ດ້ານສິດທິມະນຸດຂອງອົງ ການສະຫະປະຊາຊາດ ທີ່ໂຮມທັງບັນຊີລັບ ຂອງພວກຜູ້ນໍາຊີເຣຍຜູ້ທີ່ອາດຖືກສອບສວນ ທີ່ກ່ຽວພັນກັບການກວດລ້າງປາບປາມຂອງລັດຖະບານ ຕໍ່ການລຸກຮືຂອງພວກຝ່າຍຄ້ານ ທີ່ຍືດເຍື້ອມາເກືອບນຶ່ງປີແລ້ວນັ້ນ ຄະນະກໍາມາທິການດັ່ງກ່າວຍັງກ່າວອີກວ່າ ພວກຕົນມີຫຼັກຖານຂອງການກະທໍາທີ່ເປັນ ການລ່ວງລະເມີດໂດຍກໍາລັງຝ່າຍຄ້ານນັ້ນນໍາ ເຫດການກໍ່ຄວາມຮຸນແຮງເມື່ອວັນພະຫັດມື້ນີ້ ແມ່ນຕິດຕາມມາດ້ວຍການລະດົມຍິງຢ່າງບໍ່ ປານີທີ່ເມືອງ Homs ແລະແຫ່ງອື່ນໆອີກທີ່ໄດ້ເຂັ່ນຂ້າຢ່າງໜ້ອຍ 74 ຄົນ ໂຮມທັງນັກຂ່າວ ສອງຄົນຈາກປະເທດຕາເວັນຕົກ ລັດຖະບານຝຣັ່ງ ໄດ້ລະບຸວ່ານັກຂ່າວສອງຄົນ ທີ່ຖືກຂ້າຕາຍທີ່ເມືອງ Hom ນັ້ນ ຄືນາງ Marie Colvin ຜູ້ສື່ຂ່າວກ່ຽວກັບສົງຄາມຄົນສຳຄັນ ທີ່ເປັນຊາວອາເມຣິກັນ ທີ່ເຮັດວຽກ ໃຫ້ໜັງສືພິມ Sunday Times ຂອງອັງກິດ ແລະນັກຂ່າວຊ່າງພາບຊາວຝຣັ່ງ ນາຍ Remi Ochlik ພວກນັກເຄຶ່ອນໄຫວກ່າວວ່າ ພວກນັກຂ່າວຫລາຍໆຄົນໄດ້ຮັບບາດເຈັບ ໃນການໂຈມຕີ ທີ່ສູນກາງການຂ່າວຊົ່ວຄາວ ໃນຄຸ້ມ Baba Amr ຂອງ ເມືອງ Homs ທີ່ຄວບຄຸມໂດຍ ພວກກະບົດ ແລະປະກົດວ່າສູນກາງການຂ່າວຊົ່ວຄາວດັ່ງກ່າວ ແມ່ນເປັນເປົ້າໝາຍສໍາຄັນ ຂອງການລະດົມຍິງ ລັດຖະບານຊີເຣຍໄດ້ອອກຖະແຫລງການສະບັບນຶ່ງທີ່ເວົ້າວ່າ ຕົນບໍ່ຮູ້ວ່າ ພວກນັກຂ່າວ ເຫລົ່ານັ້ນ ຢູ່ໃນປະເທດ ສື່ມວນຊົນລັດຊີເຣຍລາຍງານວ່າກະຊວງຖະແຫລງຂ່າວໄດ້ຮຽກ ຮ້ອງໃຫ້ພວກນັກຂ່າວຕ່າງປະເທດ ທີ່ ເຂົ້າໄປໃນຊີເຣຍຢ່າງຜິດກົດໝາຍນັ້ນ ຈົ່ງພາກັນໄປ ຈົດທະບຽນໃຫ້ຖືກ ຕ້ອງກັບລັດຖະບານຊີເຣຍ ຊີເຣຍບໍ່ໄດ້ອະນຸຍາດໃຫ້ພວກນັກຂ່າວ ຕ່າງປະເທດເດີນທາງເຂົ້າໄປໃນຊີເຣຍໄດ້ຢ່າງເສລີ ແລະຫ້າມບໍ່ໃຫ້ພວກນັກຂ່າວຕ່າງປະ ເທດສ່ວນຫລາຍບໍ່ໃຫ້ເຂົ້າໄປໃນປະເທດດັ່ງກ່າວ